
	MANYLEB ASEINIAD AC ADBORTH  
CANOLFAN ADDYSG ATHRAWON DE-ORLLEWIN CYMRU


Dylai’r adrannau sydd  â * gael eu cwblhau gan yr arweinydd modwl
	Enw’r Myfyriwr:
	Darcy Hardy
	Rhif P y myfyriwr:
	1101345

	Rhaglen:*
	TAR Cynradd

	Modwl:*
	Datblygiad Ysgol a Chynnydd Disgyblion
	Lefel y Modwl (6 neu 7):*
	7

	Cod y modwl:*
	M7X02153
	Cyfraniad at Asesiad Cyffredinol y Modwl (%):*
	70%

	Arweinydd modwl:*
	Helen Lewis/ Gail Parker/ Rachel Wallis

	Teitl yr Aseiniad:
	Aseiniad ysgrifenedig o 4,500 o eiriau
	Rhif yr Aseiniad (x o x):*
	1/2

	Dyddiad cychwyn:*
	5.3.18
	Dyddiad cau ar gyfer cyflwyno:*
	30.5.18

	Dyddiad dychwelyd y marciau dros dro ac adborth ysgrifenedig:*
	
	
	



	Cyfeirnodi:
	Ym mhrif ran eich gwaith, mae’n rhaid i chi gydnabod awduron y mae eu hymchwil yn sail i’ch gwaith. Dylech atodi rhestr gyfeirnodi i’ch gwaith sy’n dangos y llyfrau, erthyglau ayyb, rydych chi wedi’u darllen neu eu dyfynnu er mwyn cwblhau’r aseiniad hwn ( e.e. ar gyfer llyfrau: cyfenw’r awdur a’i lythrennau cyntaf, blwyddyn cyhoeddi, teitl y llyfr, argraffiad, cyhoeddwr: man cyhoeddi). 

	Cyflwyno: 

	Rhaid  cyflwyno pob aseiniad gan ddefnyddio Turnitin, heblaw bod y darlithydd yn dweud yn wahanol. 
Sylwer: y fersiwn Turnitin yw’r prif gyflwyniad ac mae’n gweithredu fel derbynneb i’r myfyriwr.  Bydd cyflwyno’r fersiwn electronig o’r aseiniad yn hwyr yn arwain at ddyfarnu marc gosb hwyr  Cosbau ar gyfer cyflwyniadau hwyr: Hyd at un wythnos yn hwyr, uchafswm o radd D.  Mwy nag wythnos yn hwyr, Cyfeirio.  Dim ond y Panel Amgylchiadau Esgusodol all roi estyniad.
	
Dyddiad:
	



	Dylai’r  arweinydd modwl roi tic yma i ddangos a oes rhaid cyflwyno copi caled o’r aseiniad neu beidio.
	IE
	

	
	NA
	√







	Deilliannau Dysgu a brofir
(o faes llafur y modwl)
	Meini Prawf Asesu:  I gyflawni pob deilliant, rhaid i fyfyriwr ddangos y gallu i:

	· Adfyfyrio yn feirniadol ar gyfrifoldebau proffesiynol athrawon  wrth weithio’n agos â rhieni, llywodraethwyr, awdurdodau lleol ac asiantaethau sy’n cynorthwyo ysgolion a’r gymuned ehangach.

· Synthesu a dadansoddi data perfformio yn gywir fel sail ar gyfer gwneud penderfyniadau, gan ddangos dealltwriaeth gynhwysfawr o’r gofynion cenedlaethol sy’n ymwneud â chynnydd o fewn y cwricwla statudol ac anstatudol.  

· Nodi, cymhwyso a gwerthuso strategaethau asesu ffurfiannol a chrynodol priodol, ac adfyfyrio yn feirniadol ar effeithiolrwydd strategaethau a ddewiswyd yn eu harfer ystafell ddosbarth eu hunain. 

· Adfyfyrio yn feirniadol ar eu dysgu eu hunain, gan dynnu ar ddamcaniaethau perthnasol a phrofiad personol.





	· Drafod y casglu data bwriadedig gan gyfiawnhau ei gyfaddasrwydd a’i ddiben.

· Gynorthwyo’r drafodaeth drwy gyfeirio at amrywiaeth o lenyddiaeth berthnasol.

· Integreiddio damcaniaeth ac arfer gan ystyried y cyd-destun addysgol.

· Drafod y materion moesegol hynny y dylid eu hystyried yn ystod yr asesiadau.

· Ysgrifennu darn o waith sydd wedi’i strwythuro’n dda mewn arddull ysgrifennu gydlynol.








	CANLLAWIAU I FYFYRWYR WRTH GWBLHAU’R TASGAU



NODER: Mae’r canllawiau a gynigir isod yn gysylltiedig â’r meini prawf asesu drosodd.

1. Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil)
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i ac yn canolbwyntio ar y dasg/tasgau a osodwyd.    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer, mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio dyfyniadau o fewn y testun ym mhrif ran eich gwaith a rhestr gyfeirnodi sydd yn nhrefn yr wyddor ar ddiwedd eich gwaith. Defnyddiwch system gyfeirnodi Harvard.  

Mae’n rhaid i’ch gwaith ddangos ehangder cynyddol eich gwybodaeth a dealltwriaeth o gysyniadau ac egwyddorion sylfaenol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r damcaniaethau ayyb sy’n berthnasol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr.

2. Sgiliau Deallusol (Dadansoddiad)
Mae’n rhaid i’ch gwaith gynnwys tystiolaeth o feddwl rhesymegol a dadansoddol, gwerthuso a synthesis. Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Golyga hyn na ddylech ddisgrifio Beth! yn unig ond hefyd gyfiawnhau Pam? Sut? Pryd? Pwy? Ble? Dylech bob amser ddarparu cyfiawnhad o’ch dadleuon a’ch penderfyniadau.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i wneud penderfyniadau cadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.  Ni ddylid cyflwyno unrhyw wybodaeth newydd yn eich casgliadau/diweddglo.   Lle bo’n berthnasol, gallwch gynnig datrysiadau ac argymhellion amgen.

3. Cymwysiadau Addysgol a Phroffesiynol (Cymhwysiad a Defnydd Ymarferol)
Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd addysgol neu mewn cyd-destun addysg penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu ddamcaniaethau, yn y cyd-destun hwnnw, i asesu sefyllfaoedd presennol, efallai i lunio cynlluniau neu ddatrysiadau i ddatrys problemau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft, defnydd o enghreifftiau ac achosion addysgol, cymhwyso model o fewn cyd-destun addysgol perthnasol.  Dylech ddangos ymwybyddiaeth o gyfyngiadau cysyniadau a damcaniaethau wrth eu cymhwyso mewn cyd-destunau addysgol penodol.  Rhaid i’ch gwaith ddarparu tystiolaeth o’r priodoleddau a ddisgwylir mewn arfer proffesiynol.  Mae hyn yn cynnwys dangos eich menter unigol a/neu weithio cydweithredol. Lle bo’n berthnasol, dylech ddangos ymwybyddiaeth o unrhyw faterion moesegol sy’n ymwneud â’ch trafodaeth. 

4. Sgiliau Trosglwyddadwy Allweddol (Sgiliau ar gyfer Arfer Proffesiynol)

Rhaid i chi gyfathrebu’n effeithiol mewn fformat addas, a gall hyn fod yn ysgrifenedig a/neu ar lafar. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.




	
MEINI PRAWF AC ADBORTH MYFYRWYR



Mae’r adran hon yn rhoi manylion y meini prawf asesu. Y graddau y byddwch yn arddangos y rhain sy’n pennu eich gradd. Dangosir y pwysiad sydd ar gael ar gyfer pob maen prawf. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Cyffredin a Ddefnyddiwyd
	Y radd a ddyfarnwyd 

	1. Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil a gwybodaeth a dealltwriaeth o’r pwnc) 
Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol. Ehangder y wybodaeth a dealltwriaeth o’r cysyniadau a’r egwyddorion  sy’n sail i ac yn gysylltiedig â’r ddisgyblaeth.    
	

	


	

	
	

	2. Sgiliau Deallusol (Dadansoddiad)
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	

	



	

	
	

	3. Cymwysiadau Pedagogaidd a Phroffesiynol (Cymhwysiad a Defnydd Ymarferol)
Defnydd o ddulliau addysgol, deunyddiau, offer a thechnegau; cymhwyso cysyniadau; llunio datrysiadau arloesol a chreadigol i ddatrys problemau.  Priodoleddau arfer proffesiynol: gweithio fel unigolyn neu yn gydweithredol.  
	

	


	

	
	

	4. Sgiliau Trosglwyddadwy Allweddol
Defnydd o gyfryngau  priodol; cyflwyno a threfnu. 
	

	


	

	
	



	Marc yr Aseiniad (Mae marciau’r asesiadau’n amodol ar gadarnhad y Bwrdd Arholi.  Diben y sylwadau a’r graddau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (rhowch dic os ydy’n berthnasol)
	

	
	Hyd at un wythnos yn hwyr
	
	

	
	Mwy nag un wythnos yn hwyr
	
	

	










	
	
	












	

MEINI PRAWF ASESU A MARCIO 
AR GYFER YR ASEINIAD HWN



	Lefel 7
	Disgrifyddion Meini Prawf Asesu ar gyfer TAR Cynradd gyda SAC
Mae’r fformat hwn yn pwysleisio natur gyfannol y dyfarniadau a wneir gan y marcwyr. Rhoddir pwysiad cyfartal i bob adran. Bydd llên-ladrad neu beidio â chyflwyno yn arwain at radd F (0%). 


	Meini Prawf Asesu
	Methu – gradd E
	Pas Gwan – gradd D
	Llwyddo – gradd C
	Llwyddo – gradd B
	Llwyddo – gradd A

	
	Gwael 
	Pas Gwan
	Boddhaol 
	Da
	       Rhagorol 

	Barn gyffredinol 
	Dealltwriaeth wael, anhrefnus, anghyflawn a/neu wallus 
	Dangosir dealltwriaeth o’r prif faterion
	Dangosir dealltwriaeth foddhaol a dadansoddi boddhaol
	Dealltwriaeth dda o egwyddorion sylfaenol a thystiolaeth berthnasol, gyda dadl gydlynol a rhesymegol 
	Ateb tra ystyriol yn seiliedig ar ddarllen ehangach, sy’n dangos eglurder meddwl, dirnadaeth bersonol a pheth gwreiddioldeb

	Gwybodaeth a Dealltwriaeth o’r Pwnc

(Cysyniadol)



(Darllen)
	Camddealltwriaeth sylfaenol, camdybiaethau, neu gamddehongliadau – Peth gwybodaeth arwynebol mewn mannau
	Dealltwriaeth o’r prif gamsyniadau  gyda thystiolaeth gyfyngedig o fewnwelediad beirniadol 
	Dealltwriaeth gadarn o gysyniadau ac ymgysylltu’n feirniadol ag awgrymiadau
	Dealltwriaeth dda o’r prif gysyniadau; gwybodaeth am oblygiadau ehangach; ymgysylltu beirniadol
	Yn ymgysylltu’n feirniadol ac yn systematig â’r prif gysyniadau a damcaniaethau; ymgysylltu rhagorol

	
	Deunydd darllen gwael a/neu amhriodol, diffyg cywirdeb,  amrediad o ffynonellau ansicr, cyfyngedig/ dyddiedig 

	Amrediad darllen boddhaol ar y cyfan ond gall fod yn gyfyngedig mewn rhyw ffordd 
	Amrediad darllen boddhaol o’r rhestr argymelledig a ffynonellau eraill 
	Amrediad da o ddeunydd darllen perthnasol o amrywiaeth o ffynonellau y tu hwnt i’r rhestr argymelledig
	Tystiolaeth glir o feddwl annibynnol yn seiliedig ar amrediad darllen dethol o amrywiaeth o ffynonellau

	Sgiliau deallusol

(dadl)


(casglu data proffesiynol: dylunio ymchwil a/neu gasglu data)

(cyflwyno canfyddiadau / dadansoddi)


(gwerthuso beirniadol/ adfyfyriol)

	Fawr ddim synnwyr dadl, a diffyg cydlyniad.
Ar y cyfan, yn ddisgrifiadol neu’n storïol
	Y ddadl yn gytbwys gyda pheth safbwyntiau gwahanol.  Peth holi ynglŷn â thybiaethau
	Mae’r ddadl a gyflwynir yn dangos tystiolaeth foddhaol o adfyfyrio beirniadol a dadansoddol
	Datblygir dadl gref. Tystiolaeth dda o adfyfyrio beirniadol a dadansoddol
	Cyflwynir dadl feirniadol wedi’i saernïo’n dda  gyda thystiolaeth o gyfuno safbwyntiau

	
	Casglu data proffesiynol yn amhriodol / yn wallus/ neu heb ei drafod 
	Ar y cyfan, mae’r casglu data  yn addas  i’r pwrpas; dechreuadau ystyriaethau beirniadol 
	Casglu data proffesiynol yn addas i’r pwrpas ac ystyrir yn feirniadol
	Casglu data proffesiynol yn addas iawn i’r pwrpas ac wedi’i gyfiawnhau, gyda ffocws clir wedi’i ddynodi  
	Casglu data proffesiynol rhesymegol a soffistigedig; dealltwriaeth gynhwysfawr o dechnegau addas

	
	Cyflwynir y canfyddiadau gydag ychydig neu heb unrhyw fframwaith na thrafodaeth; neu mae’r drafodaeth o’r canfyddiadau yn ddisgrifiadol, ac ni ddeuir i lawer o gasgliadau neu mae’r casgliadau yn anaddas
	Cyflwynir y canfyddiadau gyda dadansoddiad sylfaenol a pheth casgliadau addas ond cyfyngedig 
	Cyflwynir y canfyddiadau gyda pheth dadansoddi a beirniadu, gyda chasgliadau a gyfiawnheir
	Cyflwynir y canfyddiadau oddi mewn i fframwaith beirniadol a dadansoddol. Casgliadau ystyriol wedi’u seilio’n gadarn ar y dystiolaeth a gyflwynir
	Cyflwynir y canfyddiadau oddi mewn i fframwaith beirniadol a dadansoddol. Casgliadau craff wedi’u seilio’n gadarn ar y dystiolaeth a gyflwynir

	
	Ychydig neu ddim gwerthuso; dim adfyfyrio  neu adfyfyrio cyfyngedig
	Mae gwerthuso ac adfyfyrio yn bresennol ond gallant fod yn gyfyngedig 
	Gwerthuso beirniadol boddhaol ar yr astudiaeth; adfyfyrio boddhaol
	Gwerthuso beirniadol da ar yr astudiaeth; adfyfyrio da
	Gwerthusiad adfyfyriol beirniadol o waith yn seiliedig ar adfyfyrio ardderchog. 

	Cymwysiadau addysgol a phroffesiynol
(cysylltu theori ag arfer)

(adfyfyrio proffesiynol)


(gweithio mewn grŵp)


(ymddygiad moesegol lle bo’n briodol)

	Fawr ddim neu ddim tystiolaeth o ymgysylltu neu ymgysylltu arwynebol a dealltwriaeth o ran y cyd-destun(au) addysgol a phroffesiynol
	Peth ymgysylltu a dealltwriaeth o ran y cyd-destun(au) addysgol a phroffesiynol
	Ymgysylltu a dealltwriaeth sicr o ran y cyd-destun(au) addysgol a phroffesiynol
	Tystiolaeth dda o integreiddio theori ac arfer o ran y cyd-destun(au) addysgol a phroffesiynol
	Integreiddio theori ac arfer yn ardderchog o ran y cyd-destun(au) addysgol a phroffesiynol


	
	Dim tystiolaeth o adfyfyrio 
	Ychydig o dystiolaeth o adfyfyrio gan ddechrau  gwneud cysylltiadau cyfyngedig â’i arfer a’i syniadaeth ei hun
	Tystiolaeth foddhaol o adfyfyrio gan ddechrau gwneud cysylltiadau â’i arfer a’i syniadaeth ei hun
	Tystiolaeth dda o adfyfyrio beirniadol gan wneud cysylltiadau â’u harfer a’u syniadaeth eu hun
	Yn dangos lefel ardderchog o ddealltwriaeth o adfyfyrio beirniadol fel proses ddysgu

	
	Anallu i weithio gydag eraill neu’n gweithio mewn grŵp ond yn ddiffygiol o ran hunan gyfeiriad a chyfrifoldeb tuag at y grŵp 
	Cyfrifoldeb dros gynllunio a datblygu llwybrau gweithredu; yn dangos ymwybyddiaeth o gyfrifoldeb grŵp
	Yn cychwyn, ac ar achlysur, yn arwain tasgau/prosesau ar gyfer gwaith ei hun a phan fo’n addas, i eraill 
	Yn dewis nodau ac yn gallu hunan gyfeirio; gallu i gydweithredu oddi mewn i grŵp ac yn gallu cymryd yr awenau  
	Yn derbyn atebolrwydd am benderfynu a chyflawni canlyniadau personol a/neu rai grŵp

	
	Materion moesegol heb eu hystyried neu wedi’u hystyried yn arwynebol 

	Peth ymwybyddiaeth o faterion moesegol
	Codwyd materion moesegol priodol a’u trafod; ni nodwyd tuedd/rhagfarn
	Dealltwriaeth glir, dda o faterion moesegol; ymwybyddiaeth o duedd a rhagfarn
	Aed i’r afael yn effeithiol â materion moesegol; trafodaeth tuedd/rhagfarn yn cynnwys ymdrechion i ddirymu hyn

	Sgiliau Allweddol/Trosglwyddadwy 
(cyflwyniad)

(sillafu, atalnodi a gramadeg)

(strwythur)


(technegau cyfeirnodi)

	Cyflwyno gwaith ysgrifenedig yn wael 

	Cyflwyno gwaith ysgrifenedig yn wan

	Cyflwyniad gwaith ysgrifenedig yn foddhaol 
	Cyflwyniad gwaith ysgrifenedig yn dda
	Cyflwyniad gwaith ysgrifenedig yn ardderchog

	
	Gwallau sylweddol o ran sillafu, atalnodi neu ramadeg 
	Rhai gwallau o ran sillafu, atalnodi neu ramadeg
	Sillafu, atalnodi a gramadeg yn foddhaol; ychydig o wallau o ran iaith ysgrifenedig
	Sillafu, atalnodi a gramadeg yn dda; gwallau o ran iaith ysgrifenedig yn brin iawn
	Safon iaith ysgrifenedig ardderchog. Dim gwallau neu rai mân iawn yn yr iaith ysgrifenedig 

	
	Strwythur gwael gydag arddull ysgrifennu aneglur 
	Ceir strwythur ond heb ei  ddatblygu’n iawn; arddull ysgrifennu cydlynol ar y cyfan

	Strwythur boddhaol gydag arddull ysgrifennu cydlynol 
	Strwythur da gydag arddull ysgrifennu cydlynol

	Strwythur effeithiol ac arddull ysgrifennu cydlynol dros ben sy’n ymwneud yn gyflawn â’r darllenydd  

	
	Dim defnydd ar brotocolau a chonfensiynau gan gynnwys cyfeirnodi Harvard 

	Dilyn protocol a chonfensiynau cyfeirnodi Harvard i raddau 
	Defnyddio protocolau a chonfensiynau cyfeirnodi Harvard yn foddhaol 
	Defnyddio protocolau a chonfensiynau cyfeirnodi Harvard yn dda 
	System Harvard wedi’i defnyddio yn gywir, yn gyson ac yn effeithiol gyda phob ffynhonnell










































	
Ffurflen Hunanwerthuso Myfyriwr 



Mae’r adran hon yn ailadrodd yn gryno'r meini prawf asesu cyffredin sydd ar y tudalennau blaenorol. Y graddau y byddwch yn arddangos y rhain sy’n pennu eich marc. Gan ddefnyddio’r meini prawf hyn, ticiwch y blwch sy’n dangos orau lefel y cyrhaeddiad rydych chi’n teimlo i chi ei gyflawni mewn perthynas â phob un ohonynt. 
	RHOWCH SYLWADAU AR FEYSYDD RYDYCH CHI’N TEIMLO EICH BOD WEDI PERFFORMIO’N DDA YNDDYNT 
	RHOWCH SYLWADAU AR FEYSYDD RYDYCH CHI’N TEIMLO BOD ARNOCH ANGEN EU DATBLYGU

	

	



	Meini Prawf Asesu Cyffredin a  Ddefnyddiwyd
	
CYFEIRIO 
	
D
	
C
	
B
	
A

	
	METHU’N LLWYR
	ANFODDHAOL
	BODDHAOL
	DA
	DA IAWN
	RHAGOROL

Rhagarweiniad 
Treuliwyd yr ymarfer dysgu hon mewn Ysgol a leolir yng Ngorllewin Cymru, mewn ysgol bentrefol lle mae 172 o ddisgyblion gyda 32.2% yn derbyn prydiau ysgol am ddim. (Llywodraeth Cymru, 2018) Mae’r ysgol yng nghategori gwyrdd ar raddfa system categoreiddio ysgolion yng Nghymru.
Dywedwyd gan Gratton et al (2010) ei fod yn hollol bwysig i gael caniatâd moesegol cyn dechrau unrhyw ymchwil i sicrhau fod lles a phreifatrwydd yr unigolion yn cael eu gwarchod, felly cyn cychwyn yr ymchwil, cafwyd caniatâd gan Bennaeth yr ysgol er mwyn cwblhau’r ymchwil hon. Sicrhawyd ni fydd unrhyw enwau, boed yn ysgol neu yn unigolyn, yn cael eu datgelu o gwbl yn ystod yr ymchwil neu ar ôl cwblhau’r ymchwil. (BERA, 2011)
Addysgwyd ym mlwyddyn pump lle mae 14 o ddisgyblion a dewiswyd disgybl o’r dosbarth sydd ag anghenion dysgu ychwanegol lle mae Saesneg yn iaith ychwanegol i’r teulu. Mae gan y disgybl criw o ffrindiau da ac i weld yn mwynhau bywyd ysgol. Mae’r disgybl yn hoff iawn o wersi ymarfer corff, gwersi iaith ac yn mwynhau defnyddio TGCh yn drawsgwricwlaidd. Mae’r disgybl hefyd yn hoff iawn o gystadlu dros yr ysgol mewn amrywiaeth o chwaraeon megis rygbi, pêl-rwyd, nofio a rhedeg traws gwlad. Wrth fynd ar daith ddysgu o amgylch yr ysgol soniwyd y disgybl ei bod hi’n hoff iawn o fynd lawr i adran y Cyfnod Sylfaen (CS) yn ystod amser chwarae gwlyb i helpu edrych ar ôl y plant. Dywedai ei bod hi’n hoff iawn o chwarae gemau gyda’r plant ac yn hoffi darllen storïau iddyn nhw. Soniwyd ei bod hi’n ddigon hyderus i ddarllen yn y Gymraeg o flaen y disgyblion ifanc ac yn gweld bod darllen yn aml yn y Gymraeg wedi helpu datblygu ei hiaith hi. Roedd yr unigolyn yn gyffrous iawn i ddangos yr ardal TGCh newydd i mi. Rhuthrodd i ddangos yr amrywiaeth o offer oedd ar gael yn yr ardal a dywedwyd ei bod hi’n hoff iawn o gael dod i’r ardal yn ystod amser aur ac esboniodd ei bod yn hoffi defnyddio’r offer TGCH yn ystod gwersi.

Casglu data 
Cyn dechrau’r ymchwil, gofynnwyd i’r unigolyn dan sylw os oedd hi’n hapus i fod yn rhan o’r ymchwil ac esboniwyd yn union beth oedd ei disgwyliadau hi, sef arsylwi’r unigolyn o fewn yr ysgol, casglu gwaith yr unigolyn a chael sgwrs anffurfiol gyda’r disgybl er mwyn ennill dealltwriaeth o’i theimladau hi o ran bywyd ysgol. (BERA, 2011) Sicrhawyd bod yr unigolyn yn ymwybodol ni fydd hi’n cael ei henwi yn ystod yr ymchwil a bod pob hawl gyda’r disgybl i adael yr ymchwil ar unrhyw adeg heb unrhyw fath o ganlyniadau. (BERA, 2011)
Yn ôl Denscombe (2010) mae cynnal ymchwil yn gallu codi safonau’r ysgol gyfan wrth ddarganfod arferion da a hefyd gweld y meysydd sydd angen gwella. Cytunwyd gan Lewis et al (2011) gan awgrymu bod ymchwil yn datblygu dealltwriaeth broffesiynol athrawon a thrwy hynny yn gallu cymhelli athrawon i wella safon eu haddysgu. Wrth godi safon addysgu athrawon ac ymestyn y plant yn fwy yn academaidd, mae’n fwy tebygol o greu dysgwyr gydol oes. (Donaldson, 2015) Wedi dweud hyn, dadlau gan Davies et al (2014) bod barn bersonol yr ymchwiliwr yn gallu cael effaith ar y canlyniadau, gan maent yn gallu dewis beth i’w arsylwi ac i nodi o fewn y traethawd. 
Felly wrth ystyried hyn, penderfynwyd defnyddio dull Mosaig er mwyn cyflawni’r ymchwiliad hwn oherwydd ei fod yn cyfuno amrywiaeth o ddulliau o gasglu data a thystiolaeth o waith, ac wrth roi’r ffynonellau yma at ei gilydd, mae’n rhoi darlun cyflawn o’r disgybl dan sylw. Sonnid gan Cohen et al (2011) bod defnyddio mwy nag un dull o gasglu data ansoddol yn fanteisiol, gan ei fod yn rhoi fwy o wybodaeth i’r ymchwiliwr er mwyn ddod i gasgliad mwy dibynadwy. Mae defnyddio’r dull Mosaig yn gwrando ar lais y plentyn (Clark et al, 2011) ac yn dangos darlun o safbwynt yr unigolyn dan sylw. Gan fod pwyslais o Lywodraeth Cymru a Donaldson (2015) i gynllunio gwersi sydd wedi’u seilio ar lais y plentyn, mae’n bwysig iawn i ddarganfod yn union beth mae plant yn eu hoffi ac am newid o fewn bywyd ysgol, er mwyn i blant fwynhau dysgu ac am wella eu haddysg er mwyn creu dygwyr gydol oes. (Donaldson, 2015)
Treuliwyd cyfnod yn arsylwi’r plentyn i weld y fath o agwedd sydd gan yr unigolyn at fywyd ysgol yn gyffredinol. Er i’r unigolyn fod yn ymwybodol ei fod yn rhan o’r ymchwil, nid oedd yn ymwybodol pryd yn union yr oedd hi’n cael ei harsylwi , gan yn ôl Louis (2018) mae plant yn fwy tebygol o ymddwyn yn wahanol wrth iddynt gael eu harsylwi. Wrth arsylwi, defnyddiwyd Y Model ASG (Nottingham, 2013) er mwyn dadansoddi amrywiaeth o wybodaeth ar yr unigolyn dan sylw, gan ganolbwyntio yn bennaf ar agweddau’r dysgwr. Edrychwyd ar awydd yr unigolyn i lwyddo yn y dasg, hunan reolaeth yr unigolyn o fewn y dosbarth, gwytnwch yr unigolyn, yn ogystal ag edrych ar y sgiliau a denfyddiwyd yn wahanol tasgau tu fewn a thu fas i’r ystafell ddosbarth.
Casglwyd tystiolaeth o waith y plentyn o’r llyfrau gwaith ac ar sail lluniau wrth iddi weithio’n ymarferol, er mwyn gweld yr hyn a chafodd ei gyflawni dros gyfnod yr ymchwil. Dadansoddwyd y sgiliau a ddefnyddiwyd, megis sgiliau cymdeithasol, corfforol, deallusol, cyfathrebu, rhifedd, llythrennedd a TGCh. Hefyd, treuliwyd amser yn gwrando ar y plentyn yn darllen yn y Gymraeg ac yn Saesneg. Penodwyd hanner awr pob dydd i bob disgybl yng nghyfnod allweddol 2 i ddarllen o fewn grwpiau darllen. Mae’r plant yn cyfnewid o’r Gymraeg i’r Saesneg yn wythnosol ac wedi eu grwpio o ran gallu, lle mae’r athrawon yn cyd-gynllunio’r grwpiau yn flynyddol. Dilynwyd strategaeth ‘Read Write Inc’ (Muskin, 2018) yn Saesneg a bu’r ysgol dyfeisio strategaeth ei hun yn y Gymraeg sy’n debyg iawn i’r un Saesneg. 
Trefnwyd i fynd ar daith ddysgu o amgylch yr ysgol gyda’r disgybl. Arweiniodd yr unigolyn y daith yn hyderus gan esbonio ble yr oedd hi’n hoffi treulio amser a sut roedd yr ysgol newydd yn wahanol i’r hen ysgol. (Symudodd y plant i mewn i’r ysgol newydd ym Medi, 2017) Yn ogystal â mynd ar daith ddysgu o amgylch yr ysgol gyda’r unigolyn, cynhaliwyd sgwrs anffurfiol gyda’r disgybl er mwyn dod i nabod yr unigolyn bach yn well ac i weld pa agweddau o fywyd ysgol y mae’r unigolyn yn hoffi a beth hoffai’r unigolyn i weld yn newid o fewn yr ysgol. Cynhaliwyd y sgwrs yn y cornel darllen sydd tu allan i’r dosbarth, mewn lle agored lle mae celfi a bagiau eistedd er mwyn gwneud y lle yn gartrefol ac yn groesawgar. (Domitrovich, 2017) Ceir sgwrs lle gofynnwyd cwestiynau agored ynglŷn â theimladau’r disgybl tuag at fywyd ysgol, pwysau gwaith, cymorth ffrindiau ac athrawon gyda’r gwaith a sut mae’r unigolyn yn ymdopi mewn ysgol Cymraeg a rhoddais digon o amser meddwl ac amser i ymateb i’r unigolyn gan ar gyfartaledd, mae athrawon yn rhoi llai nag eiliad i ddisgyblion ateb ac yn ôl Rowe (1974) nid yw hwn yn ddigon o amser i feddwl ac i ddadansoddi’r wybodaeth.
	
Dadansoddi’r dysgwr  
Wrth fynd ar daith ddysgu o amgylch yr ysgol, roedd y disgybl yn gyffrous i’n dywys o amgylch yr ysgol gan esbonio’n hyderus y gwahanol lefydd dysgu sydd ar gael. O ganlyniad i’r daith ddysgu, gwelwyd bod yr unigolyn yn hoff iawn o ddarllen llyfrau i blant y CS, ac wedi ennill hyder wrth ei wneud. Sonnid Cydlynydd y CS bod yr unigolyn wedi gwneud cynnydd arbennig yn ei sgiliau darllen Cymraeg o ganlyniad i’r sesiynau gyda’r plant ifanc ac wedi ehangu ei geirfa Cymraeg. Wrth ystyried mai iaith Pwyleg yw iaith y cartref, mae’r unigolyn yn gwneud cynnydd arbennig wrth ddysgu trwy gyfrwng y Gymraeg yn ôl staff yr ysgol ac yn ogystal â’r dystiolaeth o’i llyfrau gwaith ac wrth glywed yr unigolyn yn siarad ac yn darllen. Buodd yr unigolyn yn derbyn sesiynau ‘clonc’ ychwanegol tra yn y CS ac ar ddechrau CA2, lle treuliodd hugain munud pob bore yn cael sesiynau ‘tric a chlic’ yn ystod amser gwasanaeth. Gwna’r unigolyn pob ymdrech i siarad Cymraeg gyda’i chyd-fyfyrwyr ag athrawon, ond serch hynny, mae yn aml yn dechrau sgwrs trwy gyfrwng y Saesneg a welwyd bod mwyafrif o’r dosbarth yn gwneud yr un peth gyda’r unigolyn.
Serch hyn, mae tystiolaeth o’r llyfrau gwaith yn dangos bod yr unigolyn yn gwneud gwallau sillafu esgeulus yn aml iawn. Mae’n aml yn cymysgu llythrennau sydd a’r un sain, megis, e, i, u, ac yn camsillafu nifer o eiriau, yn y Gymraeg ac yn Saesneg. 
Gofynnir iddi wirio’r sillafu gan ddefnyddio geiriadur, ond nid oedd yr unigolyn yn sicr o sut i ddefnyddio geiriadur. Roedd rhaid i ddisgybl arall rhoi cymorth iddi ar sut i ddefnyddio geiriadur yn iawn. Ond, pan ofynnwyd iddi ehangu geirfa mewn gwers creu Haiku’s yn y Gymraeg gan ddefnyddio thesawrws, roedd yr unigolyn yn hyderus iawn wrth edrych am eiriau newydd i’w ychwanegu i’w darn o waith. Roedd yn amlwg bod y dosbarth wedi cael gwers ar sut i ddefnyddio thesawrws.
Sylweddolaf fod llai o wallau sillafu Saesneg yn ei gwaith wrth ddefnyddio gliniadur, felly yn ystod ein sgwrs, gofynnais iddi a oedd rheswm am hyn. Atebodd gan ddweud oes, ac aeth i nôl gliniadur. Dangoswyd yn hyderus, os mae’n camsillafu gair wrth ddefnyddio Word neu Word ar HWB, mae llinell goch yn tanlinellu’r gair. Esboniodd bod hwn yn dangos bod y gair wedi sillafu yn anghywir a dwedodd “Mae Dad wedi dangos i fi, os i fi’n clicio’r bwtwn fan hyn (clic ochr dde) mae’r gair wedi sillafu yn gywir yn dod lan.”
Dywedodd nid yw hwn yn bosib yn y Gymraeg ond esboniodd ei fod yn defnyddio Cysill, ond dim yn rheolaidd, dim ond os mae’r athrawes ddosbarth yn ei atgoffa, i wirio gwaith Cymraeg ar y gliniadur. 
Ceir unigolyn trafferth wrth dreiglo yn ysgrifenedig ac ar lafar, ac yn aml mae’n anghofio treiglo neu yn cam-dreiglo, er enghraifft, dy mhag yn lle dy fag, neu fy got yn lle fy nghot. Mae’r unigolyn hefyd yn strwythuro brawddegau yn anghywir, yn enwedig wrth siarad yn y person cyntaf. Er enghraifft, dywedodd mewn gwers Cymraeg, ‘rhedodd fi fel y gwynt’ a ‘fi moyn mynd i nol bag fi.’
Sonnid yr unigolyn ei fod yn ‘casáu’ Mathemateg ac yn gweld y pwnc yn anodd ac yn ‘diflas’. Wrth arsylwi’r unigolyn, gwelwyd ei fod yn rhoi'r gorau iddi yn hawdd ym Mathemateg ac yn araf wrth gwblhau ei gwaith. Mae’r unigolyn hefyd yn barod i dderbyn atebion ei ffrindiau yn lle gweithio’r ateb allan dros ei hun. nod yw’r unigolyn yn cwblhau tasgau Mathemateg yn aml, ac mae talp o waith heb ei orffen o fewn y llyfr Mathemateg.
Mae’r disgybl dan sylw yn onest wrth farcio ac asesu gwaith ei hun yn ogystal â marcio cyfoedion. Mae’n deall sut i asesu’r gwaith gan gyfeirio yn ôl at y Meini Prawf Llwyddiant (MPLl) (Llywodraeth Cymru, 2018) ac yn gallu cefnogi’r MPLl gyda thystiolaeth yn y gwaith. Mae’n rhoi adborth adeiladol er mwyn ymestyn a gwella’r gwaith.  
Mae’r unigolyn yn dangos agwedd cadarnhaol tuag at ddysgu ei hun wrth ymroi yn llwyr i nifer o dasgau gwaith a hefyd wrth wella ac ymestyn i waith. Gwelwyd fod yr unigolyn yn mwynhau gwersi ymarferol yn fawr iawn, a wnaeth yr unigolyn hefyd sôn ei fod yn hoff iawn o roi’r sgiliau y mae wedi dysgu i mewn i dasgau ymarferol tu fewn a thu hwnt i’r ystafell ddosbarth. Ar ôl clywed hyn, cynlluniwyd gwers Mathemateg lle'r oedd y plant yn cylchdroi o amgylch tair gorsaf wahanol gyda thasgau ymarferol i’w gwblhau. Wnaeth yr unigolyn dan sylw gwblhau pob tasg, gan gynnwys yr her o fewn un o’r gorsafoedd a wnaeth dweud ar ddiwedd y wers ei fod wedi ‘mwynhau mas draw heddiw’ ac wedi mwynhau rhoi’r sgiliau o’r gwersi blaenorol i mewn i senarios bywyd bob dydd. (Donaldson, 2015)
Dros yr wythnosau diwethaf mae’r dosbarth wedi treulio pymtheg munud pob dydd yn datblygu mathemateg pen ac wedi bod yn eistedd prawf tablau ar fore Dydd Gwener. Dangoswyd gwelliant gan yr unigolyn dros yr wythnosau, wrth iddi wella ei marc yn wythnosol. Mae hefyd i weld yn fwy hyderus wrth ateb o flaen y dosbarth yn ystod y sesiynau rhifyddeg pen ac yn fwy hyderus wrth esbonio sut cafwyd yr ateb o flaen y dosbarth. Yn ogystal â hyn, gwelwyd gwahaniaeth yn ei gwaith ysgrifenedig Mathemateg wrth iddi dangos fwy o hyder yn ateb cwestiynau ac yn gallu dangos sut i wnaeth gweithio’r cwestiwn allan.
Wrth arsylwi’r dysgwr, darganfyddid nid yw’r unigolyn yn cael amser i feddwl wrth ymateb. Yn ôl Black et al (2007) mae hyn yn broblem ledled y Byd gydag athrawon ar gyfartaledd yn rhoi llai nag eiliad (Rowe, 1972) i blentyn ateb cwestiwn cyn iddynt ateb dros yr unigolyn. Welwyd nid yr athrawes sydd o hyd yn rhoi amser cyfyngedig, ond mae’r disgyblion eraill, yn enwedig y plant MATh (mwy abl a thalentog), yn hoff iawn o gyhoeddi’r ateb. Gofynnais i’r unigolyn am ei barn hi ynglŷn â’r uchod ac atebodd wrth ddweud, ‘Mae’n anodd i mi achos mae’r cwestiwn yn y Gymraeg ac mae rhaid i mi feddwl yn y Gymraeg cyntaf ac wedyn Saesneg ac weithiau ym Mhwyleg a cyn i fi cael amser i feddwl ac ateb mae rhywun arall (disgybl arall) wedi ateb y cwestiwn.’ Felly nid yr athro dosbarth yn unig sydd yn lleihau amser meddwl plant ond disgyblion eraill yn y dosbarth sydd yn amharu ar amser feddwl ac yn cyfyngu plant o ateb. Dywedodd yr unigolyn bod hwn yn lleihau ei hyder hi o ateb, neu yn rhoi straen arni i feddwl yn cloi.
Roedd yn glir i weld, yn ystod y daith ddysgu, wrth arsylwi ac o dystiolaeth y gwaith, bod yr unigolyn yn hoff iawn o ddefnyddio offer TGCh, fel gliniadur ac iPads. Dangoswyd yr ardal TGCh yn ystod y daith ddysgu yn hyderus iawn gan ddweud ar nifer o adegau ei fod yn ‘hoff iawn’ o ddefnyddio’r offer yma i gwblhau ei gwaith. Mae’r unigolyn yn awyddus iawn i ddangos i’w gyd-fyfyrwyr a’i hathrawon ei chartref yng ngwlad Pwyl gan ddefnyddio ‘Google Maps’. Mae’r disgybl yn hyderus yn esbonio lle mae’n byw, rhoi taith rith i’r plant eraill o’i chymuned yng ngwlad Pwyl ac yn addysgu’r plant am ddiwylliannau’r gymuned, yn ogystal â dysgu geiriau Pwyleg i’r plant. Mae’n cyfuno ystod o sgiliau, megis sgiliau Cymhwysedd Digidol (Llywodraeth Cymru, 2018), llythrennedd a chyfathrebu gydag eraill, wrth iddi fwynhau amser rhydd ar y gliniaduron.

Camau nesaf 
Sillafu, Iaith a Darllen
Mae’n bwysig fy mod yn modelu iaith gywir, gan dreiglo’n gywir ar lafar ac yn ysgrifenedig o flaen y dosbarth. Mae hefyd yn bwysig fy mod yn cywiro iaith y dosbarth yn rheolaidd fel bod y plant yn mabwysiadu iaith gywir ar lafar ac yn ysgrifenedig. 
Gan fod yr unigolyn dan sylw yn dod o gartref lle mae Saesneg yn iaith ychwanegol, ac felly nid yw’r rhieni yn deall Cymraeg, awgrymir bod yr ysgol yn cynnal sesiynau i rieni a’u plant i fynychu er mwyn rhoi cymorth gyda gwaith a darllen yn y cartref. Dywedwyd gan Estyn (2016) bod cynnal sesiynau rheolaidd i rieni a gwarchodwyr i fynychu’r ysgol er mwyn datblygu sgiliau’r plant yn ogystal â sgiliau’r rhieni yn ymarfer da ac y maent yn annog ysgolion trwy Gymru i agor eu drysau i’r rhieni ac i wneud yr ysgol yn fwy rhyngweithiol gyda’r cartref. Felly wrth gynnig sesiynau yn wythnosol, mae’n rhoi cyfle i’r rhieni ddod i mewn i’r ysgol i weld yn union sut a ble mae’r plant yn dysgu. (Schneider et al, 2018) Mae hefyd yn creu perthynas gweithgar rhwng yr ysgol a’r cartref (Estyn, 2015) Fel athrawes mi fyddaf yn annog y plant i arwain y dysgu. (Holt, 2017) ac i ddefnyddio’r iaith Gymraeg wrth ei wneud. Gwerthfawrogaf nid yw’n debygol y bod y rhieni yn deall Cymraeg, ond wrth i’r plant cyfathrebu trwy gyfrwng y Gymraeg, mae’n gallu ysbrydoli’r rhieni i ddysgu’r iaith er mwyn rhoi cymorth i’w plant. Mi fyddaf hefyd yn annog y plant i greu matiau geirfa ar gyfer eu rhieni, a gall y rhain fod yn Saesneg neu ym Mhwyleg. Bydd rhaid i’r plant dewis ystod o eiriau sydd yn ymwneud a’r pwnc ac i gyfieithu’r eirfa Cymraeg i mewn i’r iaith y bydd y rhieni yn eu deall. Mi fydd rhaid i’r plant datblygu sgiliau cyfieithu, gan ddefnyddio geiriadur. Nid yn unig mi fydd hwn yn ehangu geirfa’r plant, ond mi fydd hefyd yn dysgu sgiliau o sut i ddefnyddio geiriadur a hefyd sut i wirio’r iaith gan ddefnyddio Cysill. (Fframwaith Cymhwysedd Digidol) Mae gwahodd y rhieni i mewn i’r ysgol y rhoi cyfle i’r ysgol creu perthynas gweithgar gan y rhieni, ac i roi syniadau a chymorth o sut i fod yn rhan o waith y plant yn y cartref. (Schneider et al, 2018)
Un strategaeth sydd yn rhad ac am ddim gan Lywodraeth Cymru yw ‘Pori Drwy Stori’. Amcan y strategaeth hon yw anfon llyfrau gartref gyda’r disgyblion, un wythnos y tymor, lle mae’r storïau yn ddwyieithog. Mae hefyd llyfryn gwaith i’w gwblhau ar bob stori ac mae’r themâu yn newid bob tymor. Nod hwn yw annog rhieni i gyd-ddarllen gyda’u plant ac i gwblhau’r gwaith gyda'i gilydd fel y bod y rhieni a’r plant yn rhannu perthynas cydweithiol o fewn y cartref. 
Gan fod yr unigolyn yn hoff iawn o fynd i ddarllen i blant y CS yn ystod amser chwarae gwlyb, mi fyddaf yn annog y disgybl i barhau â hyn. Credaf ei fod yn syniad i’r unigolyn greu adnoddau rhyngweithiol megis byrddau geirfa bingo, cardiau snap rhifau a geiriau a chardiau straeon er mwyn eu rhoi mewn i drefn. Nid yn unig mi fydd y plentyn dan sylw yn elwa o ddatblygu sgiliau cydweithio ac ehangu geirfa a gwella’r iaith Gymraeg, mi fydd plant y CS hefyd yn elwa wrth fodelu’r hyn (Bruner, 1986) mae’r plentyn sydd yn fwy gwybodus (Vygotsky, 1978) yn ei wneud. Mi fyddaf yn helpu i strwythuro’r sesiynau yn fach fwy ffurfiol, gan ddilyn thema er mwyn i’r disgyblion i brofi ystod o eiriau a datblygu dealltwriaeth eang o wahanol feysydd. (Mason, 2017) Byddaf hefyd yn annog yr unigolyn i helpu’r plant gyda strategaethau sillafu. Mi fydd y disgybl dan sylw yn arwain y dysgu ac yn helpu plant y CS i wella sillaf, ond ar yr un pryd, heb wybod iddi hi, mi fydd hi hefyd yn dysgu strategaethau sillafu syml, er mwyn gwella sillafu ei hun. 
Yn bresennol, mae pedwar teulu o wlad Pwyl o fewn yr ysgol ac wrth ystyried hyn, awgrymir dechrau Fforwm Teulu gydag ysgolion teulu sy’n bwydo Ysgol Uwchradd y dalgylch.Mae tîm ieithoedd tramor y Sir yn cynnig cymorth, lle mae aelod yn dod i’r ysgol i helpu gyda gwaith rhifedd a llythrennedd. (Cyngor Sir Gâr, 2018) Golygai hyn fydd y plant yn cael cymdeithasu gyda phlant eraill o wlad Pwyl er mwyn parhau i siarad Pwyleg ond i hefyd creu perthynas lle y maent yn dysgu Cymraeg efo’i gilydd. (Gregory, 2017) Os cydweithiwn fel Ysgolion teulu gyda’r Ysgol Uwchradd, bydd hyn yn golygu bod yr ysgol Uwchradd yn ymwybodol o safon iaith y plant cyn iddyn nhw gychwyn yng Nghyfnod Allweddol 3.  
Credaf mi fydd o fudd i’r dosbarth cyfan yn enwedig yr unigolyn dan sylw i greu arddangosfa Pwyleg o fewn y dosbarth neu ar wal o fewn yr ysgol lle gall y plant o wlad Pwyl cael y cyfrifoldeb dros yr arddangosfa ac mi fydd hwn yn dangos pethau y mae’r plant am arddangos. (Hawliau Plant Cymru, 2018) Gall yr arddangosfa arddangos pethau megis, gair yr wythnos, rhif yr wythnos, lluniau o wlad pwy a dathliadau diwylliannol Gwlad Pwyl. Wrth i’r plant diweddaru’r arddangosfa, mi fydd yn syniad i greu cynllun cyfeillio ar gyfer y plant o wlad Pwyl, lle mae’r plant hynaf yn bartner i’r plant ieuanc ac yn cydweithio ar yr arddangosfa. Mi fydd hwn yn creu perthynas gweithgar lle mae plant yn dysgu o’i gilydd (Vygotsky, 1978; Bruner, 1986). Nid yn unig bydd y plant o wlad Pwyl yn elwa o’r arddangosfa, ond y byddent yn gallu addysgu amrywiaeth o eirfa, rhifau, ffeithiau a straeon i weddill yr ysgol. Bydd y plant yn elwa o ddysgu geirfa Pwyleg, ac felly yn gwerthfawrogi’r ymdrech i ddysgu iaith newydd. (Gregory, 2017)
Mathemateg
Gwelwyd bod yr unigolyn yn gweld gwersi Mathemateg yn anodd ac nid yw’r disgybl yn mwynhau’r gwersi. Serch hynny, fe wnaeth yr unigolyn fwynhau ac elwa o wers Mathemateg ymarferol wrth iddi gwblhau pob tasg a throsglwyddo’r sgiliau ysgrifenedig yn ymarferol. (Donaldson, 2015) Llwyddodd i ddefnyddio sgiliau Mathemateg a Rhifedd, yn ogystal â sgiliau llythrennedd a TGCh i ddatrys problemau i ymwneud â Meysydd Awyr, sydd yn broblem bywyd go iawn. (Donaldson, 2015) Wrth gynllunio gwersi mae’n hanfodol i sicrhau bod pob disgybl yn mynd i elwa o’r wers ac yn mynd i ddysgu a datblygu sgiliau sylfaenol. (Llywodraeth Cymru, 2018) Wrth ystyried bod yr unigolyn yma yn hoffi dysgu’n ymarferol, mi fyddaf yn cynllunio fwy o wersi ymarferol, lle mae’r disgyblion yn dysgu’r sgiliau er mwyn gallu eu trosglwyddo yn drawsgwricwlaidd er mwyn eu defnyddio a’u cysylltu i senarios bywyd pob dydd. (Whitehead, 2010)
Byddaf yn annog y plentyn i ddangos, cam wrth gam, y ffordd y maent yn darganfod atebion ym mathemateg er mwyn sicrhau ei fod wedi cwblhau’r dasg yn annibynnol, yn lle copïo ffrind. Byddaf yn rhoi fwy o gymorth gweledol o’i flaen, megis strategaethau rhannu a lluosi hir, siart trawsnewid unedau mesur ac uned gwerth lle ger llaw er mwyn iddi ddefnyddio’r adnoddau yma fel cymorth i ateb y cwestiynau. (Tajino, 2018)
Amser i ymateb, dysgu’n annibynnol a gwersi ymarferol
Yn ôl Rowe (1972) dim ond 1.5 eiliad y mae athrawon yn rhoi i blant i ymateb i gwestiwn, felly mae’n bwysig iawn fy mod i yn ystyried yr amser rhoddaf i blant i ddeall y cwestiwn ac i gael amser i feddwl ac i ddarganfod ateb. Hefyd, mae’n bwysig ystyried nid yw pob plentyn yn gallu gwneud mathemateg pen, felly mi ddylaf ddarparu adnoddau megis, byrddau gwyn, papur, cloc 24 awr a digidol a numicons i’r plant er mwyn darganfod ateb i gwestiwn. 
I geisio lleihau plant i ateb dros eraill tra bod unigolyn yn cael amser meddwl, cyflwynwyd rheol newydd yn y dosbarth, lle, os mae’r athrawes yn defnyddio ffyn lolipop er mwyn dewis enw, dim ond yr unigolyn sydd wedi ei ddewis sydd yn cael ateb. Mi fydd yr unigolyn yn cael amser i feddwl ac i ateb y cwestiwn gan sonnid gan Rowe (1972) y fwyaf o amser mae plant yn cael i feddwl, bydd yr ateb fwy o safon. Wedi dweud hynny, sonnid Donaldson (2015) ac Estyn (2017) bod gormod o amser yn cael eu gwastraffu o fewn y dosbarthiadau, a bod angen gwneud gwell defnydd o’r amser byr sydd gennym o fewn y dosbarth. Felly er mwyn cydbwyso’r uchod, a sicrhau bod pob plentyn yn cael amser i ddeall y broblem, ond hefyd drwy wastraffu'r lleiafswm o amser ag sy’n bosib, mi fyddaf yn rhoi amser feddwl tawel i bawb am o leiaf un munud ac wedyn yn dewis unigolyn i ateb. O ganlyniad i ddewis unigolyn ar ôl dweud y cwestiwn, mi fydd yn sicrhau bod pob disgybl yn ceisio darganfod ateb, gan nad ydyn yn siŵr pwy fydd yn cael eu dewis. Os mae’r unigolyn a ddewiswyd yn methu ateb y cwestiwn ar ôl hyn, mae gan yr unigolyn y cyfle i ofyn i ffrind am gymorth. (Vygotsky, 1978)
Er mwyn annog y plentyn i weithio’n fwy annibynnol, cyflwynwyd strategaeth ‘ceisiwch 3 cyn fi’ i’r gwersi. Ar ôl cael sgwrs anffurfiol gyda’r athrawes ddosbarth, sonnid bod y disgybl yn mynnu sylw yn aml, yn enwedig ym mathemateg, ac yn ansicr wrth weithio’n annibynnol. Cyflwynwyd y strategaeth yn yr wythnosau diwethaf lle mae’r plant yn ceisio’r cwestiwn yn annibynnol trwy ddefnyddio amrywiaeth o strategaethau, megis os mai cwestiwn lluosi yw’r broblem, mae’r plant yn defnyddio’r strategaethau lluosi sydd i fyny ar yr arddangosfa Mathemateg a Rhifedd yn y dosbarth (Mathew et al, 2013) neu os mai sillafu gair yw’r broblem, mae angen i’r unigolyn fynd i nôl geiriadur ac edrych am y gair. 
Os mae’r unigolyn dal heb ddarganfod ateb, maent wedyn yn gofyn i’w bartner am gymorth, cyn gofyn i rywun arall ar y bwrdd. Wrth i’r plant ddysgu o eraill mae hyn yn dilyn athroniaeth Vygotsky (1978) o ddysgu o unigolyn arall sydd yn fwy ymwybodol. Ond dadlau Bierman et al (2017) bod plant yn gallu colli hyder wrth iddynt fethu cwestiwn o flaen dosbarth ond mae disgybl arall yn gwybod yr ateb. Hefyd, soniwyd gan Bierman et al (2017) os mae unigolyn yn ymwybodol bod disgybl yn y dosbarth yn barod i ddangos sut i ddarganfod yr ateb, mae’n debygol mi fydd y disgybl dan sylw yn gofyn am gymorth cyn ceisio’r cwestiwn er mwyn arbed amser ac ymdrech.
Mae’r ysgol yn annog plant i hunan farcio ac i farcio gwaith cyfoedion, felly, wrth ddilyn polisi farcio’r ysgol mi fyddaf yn rhoi strategaeth yn ei le lle bydd rhaid i’r disgyblion dangos eu ceisiadau i’r disgyblion sydd yn mynd i’w helpu cyn iddynt gael ateb. Mi fydd rhaid i’r disgyblion marcio gwaith eu cyfoedion ac yna rhoi adborth ar lafar lle byddent yn esbonio sut i addasu’r strategaeth er mwyn darganfod yr ateb cywir. (Vygotsky, 1978)

Casgliadau 
Darganfyddid o’r ymchwil hon bod angen treulio amser yn dod i nabod eich disgyblion (Goleman, 2017) er mwyn gallu sicrhau eich bod yn ymwybodol o’r ffordd o ddysgu unigryw sydd ganddynt yn ogystal â gwybod cryfderau a llefydd i wella pob plentyn yn unigol, er mwyn herio’r unigolion i gyrraedd eu llawn botensial. (Estyn, 2015) Mae angen gwahaniaethu’n effeithiol ar gyfer pob tasg ac yn sicrhau ein bod yn targedu gofynion y dysgwyr, (Llywodraeth Cymru, 2016) Dysgais o’r ymchwil bod angen adnabod gallu pob disgybl ym mhob pwnc, er mwyn gwybod yn iawn, pryd a ble i wahaniaethu’r gwaith. (Llywodraeth Cymru, 2016)
Wrth ymchwilio i wahanol strategaethau er mwyn gwella dysgu plentyn a datblygu sgiliau sylfaenol unigolyn, dysgwyd bod pob plentyn yn unigryw ac yn dysgu yn hollol wahanol. (Meier, 2017) Darganfyddid bod amrywiaeth o strategaethau ar gael sydd yn rhad ac am ddim ac yn gallu cael eu gweithredu o fewn y gwersi yn hawdd a fydd yn fuddiol i nifer o ddisgyblion, nid yn unig y disgybl dan sylw. Fel athrawes, yr wyf yn anelu at gael pob plentyn o fewn fy nosbarth i gyrraedd yn llawn botensial erbyn diwedd y flwyddyn academaidd, gan wthio’r plant i weithio tu allan i’w rhanbarth cysur ac rwyf am i bob plentyn fwynhau wrth ddysgu. (Donaldson, 2015)
Gwerthfawrogwyd pwysigrwydd cymedroli gwaith plant yn rheolaidd er mwyn sicrhau bod y plant yn cyrraedd eu llawn botensial yn ogystal â gweld bod pob disgybl yn deall yr hyn maent yn eu gwneud. Credaf yn gryf yn athroniaeth llais y plant, ac felly mi fyddaf yn cyd-gynllunio gyda’r dosbarth ar ddechrau pob thema er mwyn sicrhau bod yr agweddau mae’r plant am ddysgu yn cael eu gweithredu i mewn i’r gwersi, gan sicrhau bod y sgiliau o’r fframweithiau wedi’u gwreiddio yn y dysgu. (Llywodraeth Cymru, 2018) Wrth i blant fwynhau'r hyn y maen nhw’n eu dysgu, mae ymchwil yn dangos ei fod yn fwy parod i ymestyn eu dysgu ac o ganlyniad, mae’r plant yn fwy tebygol o barhau i ddysgu am gydol oes. (Donaldson, 2015)

